钦定古今图书集成/理学汇编/学行典/第269卷 > 孙嵩
## 钦定古今图书集成/理学汇编/学行典/第269卷 > 孙嵩

按《休宁县志》：孙嵩，字元京，埜山中人。貌相奇怪，趣尚
幽洁。以荐入太学。宋亡，归隐海宁山中，自号艮山，誓
不复仕。杜门赋咏，断绝交游，以寄没世无涯之悲。时
婺源有许目卿、汪炎昶者，亦以宋亡不仕，俱从嵩游。
其诗悲壮激烈，读之可知其为人。方回得嵩诗，叹曰：
“持此见朱文公，可无愧矣。”